
Nr. 4c-27/166/2014


BIROULUI PERMANENT 

AL

CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind ratificarea Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013, trimis  Comisiei pentru sănătate şi familie şi Comisiei pentru mediu şi echilibru ecologic pentru examinare pe fond, cu adresa nr. PLx 358/2014 din 2 septembrie 2014.

     PREŞEDINTE,                                                 PREŞEDINTE,
   Rodica NASSAR                                          Carmen Ileana MOLDOVAN

RAPORT  COMUN
asupra proiectului de Lege privind ratificarea Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013
În conformitate cu prevederile art.95 din Regulamentul Camerei Deputaţilor, Comisia pentru sănătate şi familie şi Comisia pentru mediu şi echilibru ecologic, au fost sesizate, prin adresa nr. PLx 358/2014 din 2 septembrie 2014, cu dezbaterea pe fond, în procedură obişnuită, a proiectului de Lege privind ratificarea Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013. 
Conform prevederilor art. 75 din Constituţia României, republicată, şi ale art. 92 alin. (8) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este primă Cameră sesizată.
La întocmirea prezentului raport comun, Comisiile au avut în vedere:
· avizul favorabil al Consiliului Legislativ (nr.831/16.07.2014);
· avizul favorabil al Comisiei pentru industrii şi servicii (nr.4c-3/258/10.09.2014);
· avizul favorabil al Comisiei pentru politică externă (nr.4c-13/35/9.09.2014).
Proiectul de Lege are ca obiect de reglementare ratificarea Convenţiei Minamata cu privire la mercur, deschisă spre semnare şi semnată de România la Kumamoto la 10 octombrie 2013.Convenţia are ca scop protejarea sănătăţii umane şi a mediului de emisiile antropice şi emisiile de compuşi de mercur şi mercur metalic.
În conformitate cu prevederile art.63 din Regulamentul Camerei Deputaţilor, republicat, cele două comisii au dezbătut în şedinţe separate proiectul de lege.

În şedinţa din 9 septembrie 2014, Comisia pentru sănătate şi familie a hotărât, cu unanimitate de voturi, adoptarea proiectului de Lege. La lucrările comisiei au fost prezenţi 18 deputaţi, din totalul de 19 membri ai comisiei.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, doamna Anne Rose Jugănaru, secretar de stat în cadrul Ministerului Mediului şi Schimbărilor Climatice.
În şedinţa din 9 septembrie 2014, Comisia pentru mediu şi echilibru ecologic a hotărât, cu unanimitate de voturi, adoptarea proiectului de Lege. La lucrările comisiei au fost prezenţi 20 deputaţi, din totalul de 21 membri ai comisiei.
Proiectul de lege face parte din categoria legilor ordinare.
În urma finalizării dezbaterilor, membrii celor două comisii au hotărât, în unanimitate, adoptarea proiectului de Lege privind ratificarea Convenţiei Minamata cu privire la mercur, deschisă spre semnare şi semnată de România la Kumamoto, la 10 octombrie 2013 şi transmiterea acestuia plenului Camerei Deputaţilor, în forma prezentată.

